Universitas Casanensis

Universitas Casanensis, nunc rite Universitas Foederalis Casanensis (Subvolganus),Russice Казанский (Приволжский) федеральный университет; Tartarice Казан (Идел буе) дәүләт университеты. est universitas publica Russiae, Casani in capite Tatarstaniensi sita. Una ex antiquissimis et maximis universitatibus Russicis est.

 Historia 
Caesarea"Catalogus praeelectionum in Universitate Litterarum Caesarea Casanensi" (1815)  (sive Imperatoria"IMPERATORIA Litterarum Universitas Casanensis"  vel Imperialis"Conspectus praelectionum in Universitate Imperiali Litterarum Casanensi" ) Litterarum Universitas Casanensis, Alexandro I imperatore Russico anno 1804 condita, facta est una e primis universitatibus Imperii Russici. Annis sequentibus multi homines clari in hac universitate docuerunt vel studuerunt (et nonnulli ex alumnis postea professores eiusdem universitatis fuere). Anno 1918, paulo post res novas Octobres, universitas publica facta est. Ab anno 1925 (et usque ad annum 2010) in honorem Vladimiri Ul'janov-Lenin (qui in facultate iuridica Universitatis Casanensis anno 1887 studebat) rite nominabatur. In Unione Sovietica certi facultates Universitatis Casanensis transformatae sunt in institutiones educationis separatas (e.g. anno 1930 facultas medicinae universitatis facta est institutum medicum, quod nunc est Universitas Publica Medica Casanensis). Anno 2010 hac universitas facta est foederalis, certis aliis institutis educationis ad eam adiunctis.

 Facultates et instituta 
Facultas (ordo) iuridica sola facultatum Universitatis Casanensis nunc manet, facultatibus (ordinibus) aliis iam saeculo 21 in instituta transformatis, quorum nunc sunt:
 chemicum Butlerovianum (ab anno 2003)
 geologiae et technologiarum naphtae et gasii (ab anno 2011)
 gubernationis, oeconomicae et pecuniarum (ab anno 2014)
 ingeniariae 
 mathematicae calculationis et technologiarum informationis (ab anno 2011)
 mathematicae et mechanicae Lobačevskianum (ab anno 2011)
 medicinae fundamentalis et biologiae (ab anno 2012)
 oecologiae et usus naturae (ab anno 2006)
 philologiae et communicationis interculturalis (ab anno 2011)
 physicae (ab anno 2011)
 psychologiae et educationis (ab anno 2011)
 relationum internationalium, historiae et studii Orientis (ab anno 2013, ab anno 2024 cum hoc nomine)
 scientiarum socialium ac philosophicarum et communicationum massalium (ab anno 2014)
 technologiarum informationis et systematum intellectualium (ab anno 2011)

 Professores selecti 
 Ioannes Baudouin de Courtenay
 Vladimirus Bechterev
 Alexander Butlerov
 Eduardus Eichwald
 Eduardus Eversmann
 Nicolaus Katanov
 Nicolaus Lobačevskij
 Boris Ordynskij
 Eugenius Tarle
 Alexander Višnevskij
 Nicolaus Zinin

 Alumni selecti 

 Sergius Aksakov
 Miles Balakirev
 Nicolaus Beketov
 Alexander Butlerov
 Stanislaus Govoruchin
 Matthaeus Gusev
 Petrus Kaščenko
 Vladimirus Lenin
 Nicolaus Lobačevskij
 Alexander Luria
 Nicolaus Semaško
 Leo Tolstoj
 Alexander Višnevskij
 Nicolaus Zinin

Notae

 Nexus externi 

 Catalogus praelectionum in Universitate Litterarum Caesarea Casanensi a die 13 Aug. 1816 ad 10 Iul. a. 1817 habendarum promulgatus auctoritate senatus academici. Casani ex universitatis officina typographica. Factore F. Bockelmann 

Categoria:Casanum
Categoria:Constituta 1804